b'\n_START_ARTICLE_\nPortunus-templet\n_START_PARAGRAPH_\nPortunus-templet (italiensk: Tempio di Portuno, latin Templum Portunus) eller Fortuna Virilis-templet ("mandig lykke") er et romersk tempel, der ligger i Rom i Italien. Det er et af de bedst bevarede romerske templer. Hvem templet er viet til er usikkert, da kilderne n\xc3\xa6vner adskillige templer i dette omr\xc3\xa5de, uden at det st\xc3\xa5r klart, hvilket er Portunus\'. Det blev kaldt Fortuna Virilis-templet fra ren\xc3\xa6ssancen og er flere steder kendt under det navn. H v i s  det er viet til Portunus, gud for n\xc3\xb8gler, d\xc3\xb8re, husdyr og kornkamre, s\xc3\xa5 er det hans prim\xc3\xa6re tempel i Rom.  _NEWLINE_Templets s\xc3\xb8jler er i jonisk orden, og det ligger p\xc3\xa5 Forum Boarium ved Tiberen. I antikken har det ligget med udsigt over Port Tiberinus ved en slyngning i floden, hvorfra Portunus kunne skue over kv\xc3\xa6gtransporten p\xc3\xa5 handelsskibene, n\xc3\xa5r de kom til byen fra Ostia.'